als_Latn dik_Latn sag_Latn
Nuk ka më dyshime. Ish-trajneri i Interit, Stefano Pioli, i pushuar nga puna pak javë më parë, është trajneri i ri i Fiorentinës.
Lajmi zyrtar i ardhjes së pasuesit të Paulo Sousës është dhënë nga klubi vjollcë me një deklaratë të postuar në llogarinë e vet në Twitter. 51-vjeçari ka qenë trajner në Seria A me Parmën (vendlindja e tij), Chievo Verona, Bologna, Lazio dhe, sezonin e kaluar, Interin.
“Pioli është një ish-lojtar i Fiorentinës, fanellën e së cilës e ka veshur në 156 raste në mes të viteve 1989 dhe 1995. Po ashtu, ka mbajtur shiritin e kapitenit. Trajneri do të nënshkruajë një kontratë, që do ta lidhë atë me klubin e ri për dy sezone, me opsion edhe për një vit të tretë”, – njofton Fiorentina.
als_Latn als_Latn als_Latn